Өңүр
Өңүр - 1) кыз-келиндер кийиминин бир элементи, кооздук боркок. Ал төшкө тагылат же жакага тигилет. Эни 15-20 с.идей. Өңүр алгач көкүрөккө суук тийгизбөө, ошондой эле тазалык үчүн колдонулса, бара-бара саймаланып, кооздолуп, көйнөктүн сыртынан тагылган. Өңүрдүн моюнга келчү жери бир аз оюлуп, эки учуна жибек боо же топчу тагылып, желкесинен топчуланат (байланат). Өңүр манат, кызыл же кара баркыттан жасалып, бетине шуру, бермет, ошондой эле алтын, күмүш калдыркандар бастырылган. Башкыр, татар, телеут, алтай ж. б. түрк элдеринин кыз-келиндери да өңүр сымал кооздук буюм тагынышкан; 2) кийимдин көкүрөктөн этекке чейинки эки жаккы алдынкы тилкеси. 
Терминдер жана түшүнүктөр

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А., Б.: Мамлекеттик тил жана энциклопедия борбору, 2014. илл. ISBN 978 9967-14-111 -7